Bergamo

Bergamo (lombarde Bèrghem, itale Bergamo) estas urbo de norda Italio, situanta en Lombardio kun gravo el ekonomia, kultura kaj socia vidpunktoj. Interalie ĝi estas la administra centro de samnoma provinco Bergamo. Fine de  en la komunumo vivis . Najbaras la komunumoj Azzano San Paolo, Curno, Gorle, Lallio, Mozzo, Orio al Serio, Paladina, Ponteranica, Seriate, Sorisole, Stezzano, Torre Boldone, Treviolo kaj Valbrembo. Kristanisma patrono de la komunumo estas la sanktulo Aleksandro de Bergamo, kies religia memortago sekve estas la komunuma festotago.

eta|maldekstra|<center>la supra remparo
eta|maldekstra|<center>la nova palaco ĉe centra placo
eta|maldekstra|<center>la sama centra placo elaere
Ĝi estas tre vizitata de turistoj kaj iom konata kiel naskiĝejo de danco bergamasko. Ĝi estas ĉefurbo de la centra provinco samnoma en la norda regiono Lombardio. Tiu provinco limas sude kun la provinco Cremona, okcidente kun Milano kaj Lecco, norde kun Sondrio kaj oriente kun Brescia (parte laŭ la lago Iseo). En la nordo de la urbo komencas deklivoj de Alpoj, kio estigas kondiĉojn por apartaj klimato, flaŭro kaj agrikulturo.

La urbo estas historia kaj artoplena. Ekzemple la Accademia Carrara [Karara Akademio] enhavas pentraĵojn de Botticelli, Rafaelo, Tiziano kaj Bellini, krom kelkaj verkoj de lokaj artistoj, kiel tiuj de la skulptisto de la 20-a jarcento, nome Giacomo Manzù.

La urbo dividiĝas en du tre klare apartaj areoj nome la Supra Urbo (ĉirkaŭita de muregoj kaj enhavanta la plej parton el la interesaj vidindaĵoj) kaj la Malsupra Urbo (pli moderna kie loĝas la plej parto de urbanoj kaj kun la modernaj konstruaĵoj de ekonomia celo ekzemple administraj institucioj, bankoj kaj komerco).

En Bergamo okazis kongreso de SAT en 1974.

Apud Bergamo videblas ekzemplo de moderna arkitekturo en Crespi d'Adda, modelo de vilaĝo por laboristoj.

En 2020 Bergamo viktimiĝis de la koronviruso(en) Ceri Parker, 'Every ventilator becomes like gold' - doctors give emotional warnings from Italy's Coronavirus outbreak, la 9-an de marto 2020.

 Sporto 
Bergamo estas konata pro la biciklaj konkursoj (Giro d'Italia) kiuj regule alvenis en la urbo. Grava teamo de futbalo estas Atalanta BC.

 Partneraj urboj 
 havas partnerajn rilatojn interalie kun 
 havas partnerajn rilatojn interalie kun 
  Bonaero, Argentino
  Cochabamba, Bolivio
  Greenville, Suda Karolino, Usono ekde 1984 informoj en aparta retejo Greenville Sister Cities International, alirita la 24-an de februaro 2025 ()
  La Rioja, Argentino
  Mendozo, Argentino
  Mulhouse (, ) en la historia regiono Alzaco en Francio
  Pueblo, Koloradio, Usono

 Referencoj 

 Vidu ankaŭ 
 Bergama
 Bergamo (stacidomo)
 Tramvojo Bergamo-Albino

 Eksteraj ligiloj 
  ()

Kategorio:Komunumoj de Provinco Bergamo